
Nr.542/XVIII/9








RAPORT

asupra proiectului de Lege pentru aprobarea Ordonanţei Guvernului nr.103/1998 privind modificarea structurii normei didactice în învăţământul preuniversitar

În urma examinării proiectului de Lege pentru aprobarea Ordonanţei Guvernului nr.103/1998 privind modificarea structurii normei didactice în învăţământul preuniversitar, Comisia în şedinţa din 4 noiembrie 1998, a hotărât, cu unanmitate de voturi, ca acesta să fie supus spre dezbatere şi adoptare Plenului Camerei Deputaţilor, cu următoarele amendamente:

	Nr.

Crt.
	Articolul

(Textul iniţial)
	Text adoptat de Comisie
	Motivare

	1.
	Titlul legii: Lege pentru aprobarea Ordonanţei Guvernului nr.103/1998 privind modificarea structurii normei didactice în învăţământul preuniversitar.
	Titlul legii: Lege pentru aprobarea Ordonanţei Guvernului nr.103/1998 privind structura normei didactice în învăţământul preuniversitar.
	

	2.
	Art.1. – Norma didactică a personalului de predare din învăţământul preuniversitar cuprinde:

a) activităţi didactice de predare-învăţare, de educaţie, de instruire practică şi de evaluare, conform planurilor-cadru de învăţământ;

b) activităţi de pregătire metodico-ştiinţifică şi activităţi de educaţie, complementare procesului de învăţământ (săptămânal, 9 ore de pregătire şi 3-4 ore de activităţi ştiinţifico-metodice, 2 ore de comunicare cu familiile elevilor, 4-5 ore de evaluare a elevilor, inclusiv prin participarea la Consiliile profesorale ale şcolii şi ale claselor, 1 oră de dirigenţie, 1-2 ore de serviciu pe şcoală).
	Art.1 – Text fără modificări

a) Text fără modificări

b) activităţi de pregătire metodico-ştiinţifică şi activităţi de educaţie, complementare procesului de învăţământ : săptămânal, 9 ore de pregătire şi 3-4 ore de activităţi ştiinţifico-metodice, 2 ore de comunicare cu familiile elevilor, 4-5 ore de evaluare a elevilor, inclusiv prin participarea la Consiliile profesorale ale şcolii şi ale claselor, 1 oră de dirigenţie, 1-2 ore de serviciu pe şcoală.

	

	3.
	Art.2 – Norma didactică de predare-învăţare, de educaţie, de instruire practică şi de evaluare curentă a elevilor în clasă reprezintă numărul de ore corespunzătoare activităţilor prevăzute la art.1 lit.a) şi se stabileşte pentru profesorii din învăţământul preuniversitar secundar la 18 ore pe săptămână, în care sunt incluse:

a) activităţile de predare-învăţare pe clase şi pe grupe de 10-15 elevi;

b) activităţile de predare-învăţare realizate de către echipe de cadre didactice (1-2 ore pe săptămână, inclusiv în echipe care cuprind şi învăţători/institutoare, normate pentru fiecare cadru didactic din echipă, în parte);

c) orele de consiliere şi de orientare (1-2 ore pe săptămână).


	Art.2 – Norma didactică de predare-învăţare, de educaţie, de instruire practică şi de evaluare curentă a elevilor în clasă reprezintă numărul de ore corespunzătoare activităţilor prevăzute la art.1 lit.a) şi se stabileşte pentru profesorii din învăţământul preuniversitar secundar la 18 ore pe săptămână, cu excepţia situaţiilor prevăzute în Legea nr.128/1997 privind Statutul personalului didactic, în care pot fi cuprinse:

a) activităţile de predare-învăţare pe clase sau/şi pe grupe de 10-15 elevi;

b) activităţile de predare-învăţare realizate în echipe constituite din câte două cadre didactice: 1-2 ore pe săptămână. În acest caz, normarea se face integral pentru fiecare cadru didactic din echipă în parte. Activităţile desfăşurate în echipe de cadre didactice pot fi organizate ţinând seama de condiţiile concrete ale unităţii de învăţământ şi de opţiunile cadrelor didactice, cu aprobarea consiliului profesoral.
c) orele de consiliere şi de orientare:1-2 ore pe săptămână.

d) Text nou: activităţi complementare de stimulare şi sprijinire a performanţelor şcolare deosebite: 1-3 ore pe săptămână.


	Punerea în acord cu prevederile Statutului personalului didactic.

Prevedere necesară pentru realizarea reformei în învăţământ.



	4.
	Art.3 – Norma didactică de predare-învăţare, de educaţie, de instruire practică şi de evaluare curentă a elevilor în clasă reprezintă numărul de ore corespunzătoare activităţilor prevăzute la art.1 lit.a) şi se stabileşte pentru maiştri instructori din învăţământul preuniversitar la 24 ore pe săptămână, în care sunt incluse:

a) activităţi de predare-învăţare şi de instruire practică pe clase şi pe grupe de 10-15 elevi;

b) activităţi de predare-învăţare realizate de către echipe de cadre didactice (1-2 ore pe săptămână, inclusiv în echipe care cuprind şi învăţători/institutoare);

c) orele de consiliere şi de orientare (1-2 ore pe săptămână).
	Art.3 – Norma didactică de predare-învăţare, de educaţie, de instruire practică şi de evaluare curentă a elevilor în clasă reprezintă numărul de ore corespunzătoare activităţilor prevăzute la art.1 lit.a) şi se stabileşte pentru maiştri instructori din învăţământul preuniversitar la 24 ore pe săptămână, cu excepţia situaţiilor prevăzute în Legea nr.128/1997 privind Statutul personalului didactic, în care pot fi cuprinse:

a) Text fără modificări

b) activităţi de predare-învăţare realizate de către echipe de cadre didactice, conform art.2 lit.b);

c) orele de consiliere şi de orientare :1-2 ore pe săptămână.

	

	5.
	
	Art.4- Text nou:

Norma didactică de învăţare, de educaţie şi de evaluare curentă a copiilor cuprinşi în grupele din centrele de plasament, reprezintă numărul de ore corespunzătoare activităţilor prevăzute la art.1 lit.a) şi se stabileşte pentru educatoare-educator, învăţător-educator, institutor-educator, profesor-educator şi pedagog social la 25 ore pe săptămână, în care pot fi incluse:

a) activităţi de învăţare, de educaţie şi de evaluare curentă cu grupa de 10-15 copii;

b) activităţi de instruire practică, testări sociometrice, realizate de către două cadre didactice, cu grupa de 10-15 copii: 2-3 ore pe săptămână;

c) ore de consiliere şi de orientare: 1-2 ore pe săptămână.
	Reglementare necesară în concordanţă cu prevederile Ordonanţei nr.26/1998.

	6.
	
	Art.5 – Text nou:

Norma didactică pentru educatoare-educator, învăţător-educator, institutor-educator, profesor-educator, maistru-instructor şi pedagog social din învăţământul special este de 20 ore pe săptămână. Structura acesteia cuprinde activităţile prevăzute la art.2 lit.a), b),  c) sau, după caz, de la art.4.
	Art.43(f) din Legea nr.128/1997 se completează cu două funcţii didactice: educatoare-educator şi pedagog social.

	7.
	Art.4 – Aplicarea noii structuri a normei didactice prevăzute prin prezenta ordonanţă se va realiza de către unităţile de învăţământ preuniversitar, pentru anul şcolar 1998-1999, astfel încât să nu conducă la creşterea numărului de norme didactice ce revin în medie la o clasă de studiu.
	Art.6 – Aplicarea noii structuri a normei didactice prevăzute prin prezenta ordonanţă se realizează de către unităţile de învăţământ preuniversitar, începând cu anul şcolar 1998-1999. În anul şcolar 1998-1999 normele sunt structurate astfel încât să nu conducă la creşterea numărului de norme didactice ce revin în medie pe unitatea de învăţământ.

	Prin renumerotare, art.4 devine art.6, cu modificările operate.







PREŞEDINTE





SECRETAR




          Prof.univ.dr.ing.Anghel Stanciu                               Prof.univ.dr.Alexandru Ionescu

Expert parlamentar

